Antti Lindeblom

Antti Lindeblom (1880 Rautalammi – 1954) oli suomalainen taidemaalari joka tunnettiin erityisesti muotokuvamaalarina.

Lindeblomin vanhemmat olivat kruununvouti Johan Edvard Lindeblom ja Johanna Mathilda o.s. Wesslin. Lassilan kartanossa Rautalammilla lapsuutensa viettänyt Antti Lindeblom harrasti musiikkia ja soitti veljiensä kanssa perhekvartetissa. Hän kävi Kuopion lyseota ja pääsi sieltä ylioppilaaksi. Lindeblom opiskeli 1900-luvun alussa Suomen Taideyhdistyksen piirustuskoulussa ja valmistui piirustuksenopettajaksi. Hän toimi opettajana Helsingin Suomalaisessa Reaalilyseossa ja Helsingin yliopiston piirustuslaitoksella. 

Lindeblom maalasi pääasiassa muotokuvia mutta myös maisemamaalauksia. 

Antti Lindeblomin vanhempi veli oli Ikaalisten kirkkoherra, rovasti Hugo Alfred Kalaja (1872–1946) jonka luona Lindeblom oli pitkiä aikoja sotavuosina Helsingin pommituksia paossa.

Maalauksia 
 Rautalampilainen tyttö L.P. (Liisa Peura). 1906
 Vettä kantava nainen. 1908
 Kauppaneuvoksetar Aina Peuran muotokuva. 1951
 Emmy Achtén ja Alma Fohströmin muotokuvat Kansallisoopperan Alminsalissa.
 Useita Helsingin yliopiston professorien ja opettajien muotokuvia muun muassa Kalle Rikalan ja Antti Pietilän muotokuvat

Lähteet

Aiheesta muualla 
 Suomalaisen kuvataiteen bibliografia : Antti Lindeblom

Suomalaiset taidemaalarit
Suomalaiset opettajat
Vuonna 1880 syntyneet
Vuonna 1954 kuolleet